**Članak 8.**

**OBRAZLOŽENJE POSEBNOG DIJELA FINANCIJSKOG PLANA**

**Proračunski korisnik 26338 DJEČJI VRTIĆ GRIGOR VITEZ SAMOBOR**

|  |  |  |  |  |  |  |
| --- | --- | --- | --- | --- | --- | --- |
| **Program: DRUŠTVENA BRIGA O DJECI PREDŠKOLSKE DOBI** | | | | | | |
| Zakonske i druge pravne osnove programa:   * Zakon o ustanovama (NN [76/93](http://www.iusinfo.hr/Publication/Content.aspx?Sopi=NN1993B76A1548&Ver=1), [29/97](http://www.iusinfo.hr/Publication/Content.aspx?Sopi=NN1997B29A427&Ver=2), [47/99](http://www.iusinfo.hr/Publication/Content.aspx?Sopi=NN1999B47A924&Ver=3), [35/08](http://www.iusinfo.hr/Publication/Content.aspx?Sopi=NN2008B35A1142&Ver=4) i 127/19), * Zakon o predškolskom odgoju i obrazovanju (NN 10/97, 107/07, 94/13 i 98/19), * Državni pedagoški standard predškolskog odgoja i naobrazbe (NN 63/08 i 90/10) | | | | | | |
| **Razvojna mjera** *(poveznica sa strateškim okvirom Provedbenog programa Grada Samobora za razdoblje 2021.-2025. g).:*  5. Briga o djeci  **Pokazatelji rezultata:**  Sukladno Prilogu 1. Provedbenog programa Grada Samobora za razdoblje 2021. – 2025. | | | | | | |
| **Naziv aktivnosti/projekta u Proračunu: REDOVNA DJELATNOST DJEČJEG VRTIĆA** | | | | | | |
| Obrazloženje aktivnosti/projekta | | | | Planirana sredstva | | |
| 2023. | 2024. | 2025. |
| Troškove redovne djelatnosti DV Grigor Vitez snosi osnivač ustanove – Grad Samobor i roditelji djece koja polaze vrtić.  Unutar ove aktivnosti, iz izvora **opći prihodi i primici**, financiraju se izdaci za zaposlene (bruto plaće, doprinosi na plaće, ostali rashodi za zaposlene (božićnice, regres i dr.) i naknada zbog nezapošljavanja osoba s invaliditetom.  Za 2023.godinu planirano je 10,6% više rashoda u odnosu na planirana sredstva za 2022. godinu.  Iznosi za plaće, doprinose i ostala materijalna prava planirani su na bazi 138 djelatnika (130 djelatnika do 01.09.2023. te 8 novih djelatnika nakon tog datuma zbog otvaranja objekta u Molvicama).  Osnovica za obračun plaće uvećana je Odlukom o izvršavanju Proračuna Grada Samobora te za 2023. iznosi 500 EUR, a Pravilnikom o radu uvećana su i materijalna prava djelatnika.  U 2024.godini planira se odlazak pet zaposlenika u mirovinu te su zbog toga povećani rashodi za materijalna prava što dovodi do toga da su ukupno planirana sredstva za redovnu djelatnost vrtića u toj godini veća nego u 2023. i 2025.godini.  Od 2023.godine iz općih prihoda i primitaka financira se 39% ukupnih rahoda za energiju zbog očekivanog znatnog povećanja električne energije.  U okviru redovne djelatnosti iz ovog izvora planira se i financiranje 10.618 EUR za 2023.godinu zbog uvođenja Okitoki aplikacije. | | | | **2.758.766** | **2.872.496** | **2.845.142** |
| Iz izvora **vlastitih prihoda** planirano je povećanje rashoda za uredski materijal i ostale materijalne rashode te usluge tekućeg i investicijskog održavanja zbog povećane cijene najma dvorana.  Iz **prihoda za posebne namjene** tj. roditeljskim uplatama unutar redovne djelatnosti financiraju se naknade troškova zaposlenima (kao što su službena putovanja, naknade za prijevoz, stručno usavršavanje), rashodi za materijal i energiju, rashodi za usluge te ostali rashodi.  Ishodište za procjenu navedenih troškova u razdoblju 2023. – 2025. godine temelji se realizacijama iz prethodnih godina te iskazanim potrebama na osnovu važećih cjenika i očekivanog povećanja cijena.  Zbog očekivanog znatnog povećanja rashoda za energiju te povećanja rashoda za npr. uredski materijal i ostale materijalne rashode, povećane zakupnine i najamnine planirano je smanjenje nekih drugih rashoda unutar ovog izvora kao što su usluge tekućeg i investicijskog održavanja, naknade troškova zaposlenima (službena putovanja i ostale naknade troškova zaposlenima), usluge promidžbe i reklamiranja, intelektualne i osobne usluge, premije osiguranja te ostali nespomenuti rashodi poslovanja.  U okviru tekućeg i investicijskog održavanja u 2022. godini izvršeni su svi potrebni radovi na održavanju dječjih igrališta (od samog terena do sprava koje je potrebno redovito pregledavati i održavati radi sigurnosti) te je prema iskazanim potrebama zamijenjena pvc stolarija u objektimaPerkovčeva, Sudnikova i Galgovo. Do kraja 2022.godine planira se sanacija kompletnog vanjskog igrališta u objektu Pavučnjak (umjetna trava, čvrsta podloga). Također, planira se još rekonstrukcija kuhinjskog dizala u objektu u Perkovčevoj koje datira još iz 1979. g.  U 2023.godini od većih investicija planira se sanacija nogometnog igrališta u objektu u Perkovčevoj te rekonstrukcija praone rublja u Kovačićevoj.  U razdoblju od 2024. do 2025. godine planira se zamjena dotrajale drvene stolarije soba dnevnih boravaka i hodnika u objektu Perkovčeva, kao i obnova prostorija uprave.  Iz **prihoda od pomoći** financiraju se prethodni pregledi zaposlenika**.** Nakon obavljenog i plaćenog pregledaHZZO vrši refundaciju tih troškova.  Iz **prihoda od donacija** financiraju se rahodi za pripremu za Dječji fašnik. | | | | | | |
| **Naziv aktivnosti/projekta u Proračunu: PROGRAM JAVNIH POTREBA – PREDŠKOLA I TUR** | | | | | | |
| Obrazloženje aktivnosti/projekta | | | | Planirana sredstva | | |
| 2023. | 2024. | 2025. |
| Program predškole obvezan je program odgojno-obrazovnoga rada s djecom u godini dana prije polaska u osnovnu školu te se provodi u trajanju od 250 sati.  Program predškole zajedno sa programom za djecu s teškoćama koja su integrirana u redovite odgojno-obrazovne skupine u DV Grigor Vitez sufinanciran je od strane Ministarstva znanosti i obrazovanja.  Iz navedenih sredstava unutar ove aktivnosti vrši se kupnja didaktike i materijala, opreme, vrši se stručno usavršavanje odgojitelja, kupnja uredskog materijala te potrošnja za ostale materijalne rashode a sve prema uputama Ministarstva znanosti i obrazovanja (o potrošnji sredstava predaje se izvještaj Ministarstvu).  Ishodište za procjenu planiranih rashoda u razdoblju od 2022. – 2025. godine temelji se na broju djece u programu predškole i djece s teškoćama koja su integrirana u redovite programe te iznosima sufinanciranja od strane MZO, i to:  - 20,00 kn po djetetu u programu predškole  - od 400,00 kn do 800,00 kn po djetetu s teškoćama u razvoju.  U 2022. i 2023. znatno je porastao broj djece s teškoćama te time i iznos sufinanciranja, ali se u narednim godinama ne očekuje daljnji porast. | | | | **20.678** | **15.927** | **17.254** |
| **Naziv aktivnosti/projekta u Proračunu: UNIVERZALNI SPORTSKI PROGRAM** | | | | | | |
| Obrazloženje aktivnosti/projekta | | | | Planirana sredstva | | |
| 2023. | 2024. | 2025. |
| Univerzalni sportski program verificiran je od strane Ministarstva znanosti i obrazovanja. Program se provodi svakodnevno u sklopu redovnog 10-satnog odgojno-obrazovnog programa. Uključuje djecu od 4. godine života do polaska u školu. Uz odgojitelje, nositelj programa je i kineziolog. Program je sa radom započeo 01.09.2022. sa ukupno 20 polaznika.  Cijena za djecu uključenu u Univerzalni sportski program uvećava se za 250,00 kn mjesečno (na redoviti iznos roditeljske uplate od 580,00 kn).  Prihodi će biti namjenski utrošeni za plaće odgajatelja, kineziologa te nabavu sitnog inventara i didaktike. | | | | **7.963** | **7.963** | **7.963** |
| **Naziv aktivnosti/projekta u Proračunu: NABAVA NEFINANCIJSKE IMOVINE** | | | | | | |
| Obrazloženje aktivnosti/projekta | | | | Planirana sredstva | | |
| 2023. | 2024. | 2025. |
| Rashodi su predviđeni za nabavu dugotrajne imovine za DV Grigor Vitez iz vlastitih prihoda vrtića, roditeljskih uplata, donacija te dio iz općih prihoda i primitaka.  Nabava nefinancijske imovine vrši se sukcesivno tijekom godine, sukladno Planu nabave (uredska oprema i namještaj, komunikacijska oprema, klima uređaji, sprave za igrališta, uređaji, strojevi, sitan inventar i didaktika).  Planirana financijska sredstva temelje se na iskazanim potrebama DV Grigor Vitez za nabavu dugotrajne nefinancijske imovine te ponudama za nabavu iste. | | | | **29.210** | **29.933** | **32.150** |
| U 2022. godini planirano je i ostvareno ulaganje u komunikacijsku opremu (promjena telefonske centrale), nabavu sprava za igrališta, uredsku opremu i namještaj, nabavu uređaja i strojeva u kuhinji objekta u Perkovčevoj, opremu za održavanje i hlađenje.  U 2022. godini primili smo donaciju računalne opreme za sve odgojne skupine (30) po objektima od strane Privredne banke Zagreb. Suradnju i dalje planiramo ostvariti s obzirom na potrebe i mogućnosti donatora.  Do kraja godine planiramo ostvariti još jednu donaciju – platno i projektor od strane produkcijske kuće Wolfgang & Dolly, te fizičke osobe gosp. A. F.  U 2023.godini planira se opremanje obnovljene praone rublja u Kovačićevoj, zamjena dotrajalih sprava po svim objektima, te nabava opreme, sitnog inventara i didaktike prilikom otvaranja novog objekta u Molvicama (ovisno o potrebama).  U razdoblju od 2024. do 2025. godine planira se dopuna opreme, sitnog inventara i didaktike po svim objektima, posebice za novootvoreni objekt u Molvicama. | | | | | | |
| **Pokazatelj uspješnosti** | **Definicija** | **Jedinica** | **Polazna vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Ukupni broj upisane djece | Ukupni broj upisane djece u redovni 10-satni program i djece uključene u kraći program predškole (akt. 5.1. Redovna djelatnost vrtića, PPGS) | Broj | 657 | 713 | 713 | 713 |
| Broj novoupisane djece | Broj novoupisane djece (akt. 5.1. Redovna djelatnost vrtića, PPGS) | Broj | 131 | 183 | 183 | 183 |
| Broj djece obuhvaćene programom predškolskog odgoja i obrazovanja u gradskim dječjim vrtićima | Radi poboljšanja kvalitete odgoja, obrazovanja i skrbi o djeci rane i predškolske dobi te usklađivanja s Državnim pedagoškim standardom predškolskog odgoja i naobrazbe potrebno je održati postojeći odnosno eventualno smanjiti ukupan broj upisane djece u redovni 10-satni program  Od 9/2023. godine doći će do planiranog povećanja broja djece obuhvaćene redovitim 10-satnim programom predškolskog odgoja i obrazovanja u DV Grigor Vitez radi proširenja smještajnih kapaciteta, izgradnjom novog objekta u mjestu Molvice sa dodatne 2 vrtićke skupine, te 1 jasličkom skupinom. | Broj | 641 | 693 | 693 | 693 |
| Broj djece u kraćem programu predškole | Omogućiti svoj djeci u godini dana prije polaska u osnovnu školu pohađanje programa predškole. Trenutno program polazi 16-ero djece, a maksimalan kapacitet za 1 skupinu kraćeg programa iznosi 20 polaznika. | Broj | 16 | 20 | 20 | 20 |
| Potpuna usklađenost s Državnim pedagoškim standardom u pogledu odnosa broja odgojitelja i broja djece | Broj djece u skupini u odnosu na broj odgojitelja mora biti usklađen s Državnim pedagoškim standardom , kako bi se osiguralo što kvalitetnije provođenje predškolskog odgoja i obrazovanja. | Broj djece u skupini u odnosu na broj odgojitelja | 21/2 | 20/2 | 19/2 | 19/2 |
| Broj djece obuhvaćene Univerzalnim sportskim programom | Održavanjem programa utječe se na razvijanje svjesnosti stvaranja kvalitetnih uvjeta za rast i razvoj organizma te važnu ulogu u održavanju tjelesnog zdravlja. | Broj | 20 | 20 | 20 | 20 |
| Povećanje broja djece obuhvaćene posebnim 10-satnim programom učenja engleskog jezika | Izraditi program za verifikaciju posebnog cjelodnevnog programa ranog učenja engleskog jezika. Cilj programa je upoznavanje djece sa engleskim jezikom i drugačijom kulturom kroz svakodnevne životne situacije i igru. | Broj | 0 | 20 | 20 | 20 |
| Povećanje broja kraćih programa izvan 10-satnog redovnog programa (vanjski suradnici) | Povećanjem broja kraćih programa omogućuje se djeci predškolske dobi pohađanje dodatnih aktivnosti unutar prostora vrtića. Djeca polaznici nalaze se u poznatoj okolini, a roditeljima se olakšava organizacija svakodnevnog života.  Postojeći kraći programi u DV Grigor Vitez su:   * sportska igraonica * nogomet * ritmika * engleski   U narednom razdoblju planira se uvođenje novih kraćih programa:   * zbor * folklor | Broj  programa | 4 | 5 | 6 | 6 |
| Povećanje broja organiziranih posjeta vrtićkih skupina kulturnim manifestacijama | Organiziranjem posjeta vrtićkih skupina kulturnim manifestacijama bogati se cjelokupno iskustvo djece u raznolikim aktivnostima povezanim s kulturnom umjetnosti | Broj posjeta | 6 | 10 | 12 | 14 |
| Broj gostovanja kazališta/dramskih skupina i sl. u dječjem vrtiću | Održavanje broja predstava i igrokaza po svim objektima DV Grigor Vitez | Broj gostovanja | 3 | 3 | 3 | 3 |
| Povećanje broja održanih kreativnih radionica i raznih svečanosti u koje su uključeni i roditelji | Održavanjem radionica potiču se djeca i roditelji na međusobno kreativno izražavanje kroz ugodno druženje djece, roditelja i odgojitelja. | Broj održanih radionica | 21 | 25 | 30 | 30 |
| Povećanje broja predavačkih i komuinikacijskih sastanaka za roditelje | Održavanje planiranih sastanaka unutar odgojnih skupina uz povećanje sastanaka organiziranih u suradnji s vanjskim stručnjacima (npr. pedijatrima) radi bolje informiranosti roditelja o rastu i razvoju djece predškolske dobi. | Broj | 55 | 60 | 60 | 60 |
| Održavanje broja održanih seminara, predavanja i radionica za odgojitelje, stručne suradnike, ravnatelja, administrativnih radnika u sklopu stručnog usavršavanja. | Pohađanjem seminara, predavanja i radionica potiče se radnike na profesionalan rast i razvoj koji je neophodan za kvalitetno provođenje predškolskog odgoja i obrazovanja. | Broj | 40 | 40 | 40 | 40 |

**III. ZAVRŠNE ODREDBE**

**Članak 9.**

Financijski plan za 2023.g. i projekcije za 2024. i 2025.godinu objavit će se na službenoj Internet stranici Dječjeg vrtića Grigor Vitez, a stupa na snagu 1.1.2023. godine.

KLASA: 601-06/22-1/52

URBROJ: 238-27-71/02-22-1

PREDSJEDNICA UPRAVNOG VIJEĆA:

Tatijana Lenart